पाएं अपने शहर की ताज़ा ख़बरें और फ्री ई-पेपरडाउनलोड करें
कोराेना ने एक साल से कहर मचा रखा है, कई जिंदगियां लील ली हैं। इस महामारी में पब्लिक से सीधे तौर पर जुड़ी स्वास्थ्य, सुरक्षा व सफाई जैसी सेवा से जुड़े सरकारी मुलाजिमों को सामान्य दिनों से दुगुना काम करना पड़ रहा है। ऐसे हालात में भी पिछले एक साल से इन कोरोना वॉरियर्स ने खुद को संक्रमित होने से बचाया है। इसके लिए उन्होंने कड़ी मेहनत या काम नहीं किया, बस एक ही मूल मंत्र को समझा और उसे अनुशासन के साथ अपनाया। वह मूल मंत्र डॉक्टरों, वैज्ञानिकों व सरकार ने हम सब को भी दिया, बस इसे अपनाने में लापरवाही की जा रही है। इन विकट हालात में जब रोजाना के डेढ़ हजार से अधिक कोरोना पॉजिटिव आ रहे हैं, तब भी मास्क, सोशल डिस्टेंसिंग व हाथों को बार-बार सेनेटाइज करके ये कोरोना वॉरियर्स अपने आपको सुरक्षित बनाए हुए हैं।
अगर वैक्सीन लग गई तो भी मास्क है जरूरी
कोराेना महामारी में जरा सी चूक भारी पड़ सकती है। मरीजों के इलाज के साथ-साथ खुद को भी सेफ रखना था। कोराेना वायरस मुंह व नाक के जरिए प्रवेश करते हैं, उसे रोकने में मास्क बेहद जरूरी है। मास्क व सोशल डिस्टेंसिंग रख ली तो आप काफी हद तक सेफ रहते हो। कोविड सेंटर में भी ड्यूटी दी, जहां बड़ी संख्या में पॉजिटिव थे। मैंने बस मास्क व सोशल डिस्टेंसिंग पर ही जोर रखा। इसी कारण एक साल से संक्रमित होने से बच पाया। हालांकि कभी-कभी मास्क लगाना व सोशल डिस्टेंसिंग रखना बोरियत सा महसूस होता है, लेकिन इसमें कड़ा अनुशासन रखा। बस सभी से यही कहना है कि वैक्सीन लग भी गई है तो भी मास्क जरूर लगाएं।
-डॉ. मोहनदान देथा, चिकित्सक
कोरोना से सेफ रहने की चेन बनानी होगी
कोराेना महामारी सबसे बुरा दौर है। जैसे कोरोना संक्रमितों की चेन बना रहा है, वैसे ही हमें सावधान होकर कोरोना से सेफ रहने की चेन बनानी होगी। हम खुद को सेफ रखेंगे तो परिवारवाले स्वत: ही सेफ रहेंगे। अगर परिवार सेफ रहेगा तो समाज, शहर और देश वैसे ही सेफ हो जाएंगे। मेरी ड्यूटी उम्मेद अस्पताल के आईसीयू में है। वहां क्रिटिकल मरीज ही आते हैं। एक बार संदेह होने पर जांच करवाई, लेकिन रिपोर्ट निगेटिव आई। घर से हॉस्पिटल जाते वक्त मास्क व सेनेटाइजर साथ रखना नहीं भूलती थी। हॉस्पिटल में हमेशा सोशल डिस्टेंसिंग मेंटेन रखी। पूरे एक साल में संक्रमित नहीं होना केवल मास्क व सोशल डिस्टेंस से ही संभव हुआ।
-विद्या भाटी, नर्स, उम्मेद अस्पताल
हॉस्पिटल की पुलिस चौकी में मास्क से ही बची रही
पिछले दो साल से एमडीएम अस्पताल में बनी चौकी में कार्यरत हूं। अस्पताल में रहकर खुद को संक्रमित होने से बचाना चैलेंज था, लेकिन यह सब कोविड गाइडलाइन की पालना करके ही संभव हो पाया। हर समय मास्क लगाए रखा। इसी से बची रही।सोशल डिस्टेंसिंग रखने के साथ गर्म पानी का भी नियमित रूप से सेवन भी किया। अस्पताल में व्यवस्था बनाए रखने के दौरान भी मैं लोगों से मास्क जरूर पहनने और सोशल डिस्टेंसिंग रखने के लिए लोगों से आग्रह करती रहती थी। बस, सभी से यही कहना है कि सही तरीके से मास्क पहने रहेंगे तो इससे आप तो सुरक्षित रहेंगे ही और दूसरों के लिए भी खतरा नहीं बनेंगे।
-चुकिया चौधरी, पुलिस कांस्टेबल
हॉस्पिटल की पुलिस चौकी में मास्क से ही बची रही
पिछले दो साल से एमडीएम अस्पताल में बनी चौकी में कार्यरत हूं। अस्पताल में रहकर खुद को संक्रमित होने से बचाना चैलेंज था, लेकिन यह सब कोविड गाइडलाइन की पालना करके ही संभव हो पाया। हर समय मास्क लगाए रखा। इसी से बची रही।सोशल डिस्टेंसिंग रखने के साथ गर्म पानी का भी नियमित रूप से सेवन भी किया। अस्पताल में व्यवस्था बनाए रखने के दौरान भी मैं लोगों से मास्क जरूर पहनने और सोशल डिस्टेंसिंग रखने के लिए लोगों से आग्रह करती रहती थी। बस, सभी से यही कहना है कि सही तरीके से मास्क पहने रहेंगे तो इससे आप तो सुरक्षित रहेंगे ही और दूसरों के लिए भी खतरा नहीं बनेंगे।
-चुकिया चौधरी, पुलिस कांस्टेबल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva npi_Deva hin_Deva hin_Deva awa_Deva hin_Deva hin_Deva awa_Deva zho_Hant eng_Latn